
 P R I M A R

PRIMĂRIA MUNICIPIULUI TIMISOARA


Dr. Ing. GHEORGHE CIUHANDU

DIRECŢIA URBANISM

SERVICIUL PLANIFICARE URBANĂ

Nr.U22006-002231/15.05.2006
R E F E R A T
privind aprobarea Planului Urbanistic Zonal “Parcelare şi dezmembrare pentru construire locuinţe şi funcţiuni complementare”, 

Zona Torontal – aeroport utilitar, Timişoara
Către Comisiile Consiliului Local al Municipiului Timişoara
Având în vedere prevederile Planului de Amenajare a Teritoriului Municipiului Timişoara, Planului Urbanistic General al Municipiului Timişoara, Planului Urbanistic Zonal în zonă avizat prin HCL 95/1998 şi strategia de dezvoltare şi renovare urbană promovată de către Consiliul Local al Municipiului Timişoara;

Având în vedere documentaţia înregistrată la noi cu numărul U22006-002231/02.05.2006, prin care se solicită avizarea din punct de vedere urbanistic a Planului Urbanistic Zonal “Parcelare şi dezmembrare pentru construire locuinţe şi funcţiuni complementare”, Zona Torontal – aeroport utilitar, Timişoara;

Având în vedere cerinţele Certificatului de Urbanism nr. 2694 din 31.05.2005;

Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Plan Urbanistic Zonal “Parcelare şi dezmembrare pentru construire locuinţe şi funcţiuni complementare”, Zona Torontal – aeroport utilitar, Timişoara;
Documentaţia este iniţiată de proprietarii terenului Zanzinger Klara, Kiss Ludovic, Sima Valburga Ramona şi Denuntzio Romeo Ladislau şi a fost elaborată de Biroul Individual de Arhitectură „arh. Crăculeac Mircea”, conform proiect nr. 205/2005.
Suprafaţa totală studiată în cadrul P.U.Z. este de 18200 mp, şi este înscrisă în CF nr. 139386 Timişoara, Cf nedefinitivă, nr. top A 580/2/1 arabil extravilan.
Terenul studiat în cadrul PUZ “Parcelare şi dezmembrare pentru construire locuinţe şi funcţiuni complementare”, Zona Torontal – aeroport utilitar, Timişoara este situat în extravilanul municipiului Timişoara, în zona Torontal, la sud de Aeroportul utilitar Timişoara şi la aproximativ 450 m distanţă de DN 6 Timişoara – Sânnicolau Mare, judeţul Timiş. 
Anterior în zonă a fost elaborat un PUD „Zona Torontalului – zona de locuire Aeroport Utilitar” aprobat prin HCL nr. 75 din data de 25.03.2003, iar prezenta documentaţie pentru PUZ “Parcelare şi dezmembrare pentru construire locuinţe şi funcţiuni complementare”, Zona Torontal – aeroport utilitar Timişoara este corelată cu acel PUD.
Prin Plan Urbanistic Zonal “Parcelare şi dezmembrare pentru construire locuinţe şi funcţiuni complementare”, Zona Torontal – aeroport utilitar Timişoara, se propune pe zona studiată parcelarea şi dezmembrarea terenului în vederea construirii unui ansamblu de locuinţe individuale cu regim mic de înălţime. Se va realiza o lotizare de 17 parcele cu suprafeţe cuprinse între 700 mp şi 1300 mp, cu fronturile stradale între 13 m şi 22 m.

Circulaţia pe parcele se va asigura printr-o reţea de străzi rectangulare corelată cu prevederile planurilor urbanistice din zonă şi cu Planul Urbanistic Zonal cu caracter director – Timişoara Nord. Drumurile noi propuse se vor trece în domeniul public, conform declaraţiei notariale anexate la documentaţie.
Prin documentaţia prezentată se propune realizarea unei lotizări de 20 parcele, din care Se va asigura necesarul minim de spaţii verzi, conform normativelor, prin realizarea de parcări înierbate sau prin alte soluţii cât şi numărul de locuri de parcare necesare funcţiunii pentru care s-a elaborat această documentaţie, conform Anexei 2 din RGU. Procentul de ocupare a terenului va fi de maxim 30%, iar coeficientul de utilizare a terenului de maxim 1.

· Indicii de construibilitate propuşi sunt:

POT maxim = 30 %

CUT maxim = 1
Regim maxim de înălţime
= P+2E
La realizarea construcţiilor se vor respecta condiţiile impuse de avizatori. Se va realiza branşarea la reţeaua de alimentare cu apă şi la reţeaua de canalizare pe cheltuiala beneficiarilor.
Suprafaţa studiată prin prezentul Plan Urbanistic Zonal se va introduce în intravilanul municipiul Timişoara după scoaterea din circuitul agricol a terenului, care se va face pe cheltuiala beneficiarilor acestei documentaţii.

După introducerea in intravilanul municipiul Timişoara, terenul va trece în zona B de impozitare.

Documentaţia de urbanism este însoţită de avizele şi acordurile necesare, conform Ghidului privind metodologia de elaborare şi conţinutul cadru al P.U.Z. aprobat prin Ordinul nr. 176/N/16.08.2000 al M.L.P.A.T. ( M.T.C.T.)

Aviz Consiliul Judeţean Timiş – nr. R 5256/27.04.2006
Acord Mediu – nr. 1457/12.04.2006
Aviz Principiu – nr. 859/29.11.2005
Aviz Sanitar – nr. 429/C/19.10.2005

Aviz Inspectoratul pentru situaţii de urgenţă 
– nr. 825453/28.10.2005 

şi nr. 1141/12.10.2005
Aviz Unic – nr. 1551/10.2005

Aviz Comisia de Circulaţie – TH2005-003525/10.11.2005

Avis OCPI Timiş – nr. 262/09.05.2006

Aviz ANIF – nr. 3817/02.11.2005
Plan Urbanistic Zonal “Parcelare şi dezmembrare pentru construire locuinţe şi funcţiuni complementare”, Zona Torontal – aeroport utilitar Timişoara se va integra în Planul Urbanistic General al Municipiului Timişoara şi va avea o valabilitate de 10 ani.
P.U.Z. “Parcelare şi dezmembrare pentru construire locuinţe şi funcţiuni complementare”, Zona Torontal – aeroport utilitar Timişoara va fi supusă dezbaterii publice, iar concluziile dezbaterii publice se vor prezenta într-un referat anexă.

